turjo4nis/wikipedia-bn-dump-20250701 huggingface dataset:
বাংলাদেশ আওয়ামী স্বেচ্ছাসেবক লীগ

বাংলাদেশ আওয়ামী স্বেচ্ছাসেবক লীগ একটি সহযোগী সংগঠন এবং বাংলাদেশ আওয়ামী লীগের স্বেচ্ছাসেবক শাখা। বর্তমান কমিটির সভাপতি গাজী মেজবাউল হোসেন সাচ্চু। সাধারণ সম্পাদক আফজালুর রহমান বাবু । এটি সন্ত্রাসী সংগঠন হিসেবে বর্তমানে বাংলাদেশে নিষিদ্ধ I

ইতিহাস 
বাংলাদেশ আওয়ামী স্বেচ্ছাসেবক লীগ ২৭ জুলাই ১৯৯৪ সালে প্রতিষ্ঠিত হয়।  ১৯৪৯ সালে আওয়ামী লীগ প্রতিষ্ঠার সময় জিল্লুর রহমান কর্তৃক প্রতিষ্ঠিত স্বেচ্ছাসেবক বাহিনীতে এর মূল খুঁজে পাওয়া যায়।

২০০৮ সালে, পঙ্কজ নাথ, বাংলাদেশ আওয়ামী স্বেচ্ছাসেবক লীগের সাধারণ সম্পাদক, ২০০৬-২০০৮ সালের বাংলাদেশের রাজনৈতিক সংকটের সময় তত্ত্বাবধায়ক সরকারের অধীনে জাতীয় সংসদ কমপ্লেক্সের এমপি হোস্টেলে স্থাপিত একটি বিশেষ দুর্নীতি বিরোধী আদালত দ্বারা দুর্নীতির অভিযোগে কারাদণ্ডপ্রাপ্ত হন। তিনি বরিশাল-৪ আসনের সাবেক সংসদ সদস্য।

২৫ নভেম্বর ২০১৩ সালে, আওয়ামী স্বেচ্ছাসেবক লীগের দায়রা ইউনিয়ন শাখার সাধারণ সম্পাদক রাবিউল ইসলাম, বাংলাদেশ জাতীয়তাবাদী দল সমর্থকদের ডাকা ধর্মঘটের পর সংঘর্ষে নিহত হন। স্বেচ্ছাসেবক লীগ ১৫ আগস্ট ২০১২ সালে শেখ মুজিবুর রহমান নিয়ে "ইতিহাস কথা বলে" নামে বঙ্গবন্ধু স্মৃতি জাদুঘর-এ একটি প্রদর্শনীর আয়োজন করে। স্বেচ্ছাসেবক লীগ চট্টগ্রামের সদরঘাট শাখার সভাপতি ইব্রাহিম মানিককে ২০১৬ সালের ডিসেম্বরে চট্টগ্রামে গুলি করে হত্যা করা হয়। ১ আগস্ট ২০১৮ সালে, তারা আগস্টে মৃত্যু বার্ষিকী পালনের শুরুতে শেখ মুজিবের স্মৃতিতে একটি মশাল মিছিল বের করে

১৩ ডিসেম্বর ২০১৮ সালে, আওয়ামী স্বেচ্ছাসেবক লীগের মূলাধুলি ইউনিয়ন শাখার সাধারণ সম্পাদক আসাদুল ইসলাম এরশাদ নির্বাচনী সহিংসতায় নিহত হন।

তথ্যসূত্র 

বাংলাদেশ আওয়ামী লীগ
১৯৯৪-এ বাংলাদেশে প্রতিষ্ঠিত
ঢাকা ভিত্তিক সংগঠন
জুডি অ্যাবট

জুডি অ্যাবট (জন্ম ৪ ফেব্রুয়ারি ১৯৬২) একজন ইংরেজি সংগীতশিল্পী এবং পরবর্তীতে লোক সংগীতের জন্য পরিচিত।

এসেক্স জন্মগ্রহণ করার পর অ্যাবট ১৯৯৩ সালে লন্ডন থেকে লিডসে যাওয়ার আগেই একজন মার্জিত সুরকারহয়ে ওঠেন এবং মুনরানকিং উৎসবের স্লাইথোয়েথ স্থানীয় ব্যান্ডে যোগদান করেন। রাস্তার ব্যান্ড দ্য পিস আর্টিস্ট ও তার সাথে কাজ করতে চেয়েছিল।

১৯৯৬ সালে অ্যাবট জনপ্রিয় লিডস- ভিত্তিক অনারো-পঙ্ক ব্যান্ড যোগদান করেন। তিনি বফ হ্যলেলি, লু ওয়াটস, অ্যালিস নটার, ডুনস্টান ব্রুস এবং ড্যানবার্ট নোবাকন সঙ্গীতজ্ঞদের সাথে যোগদান করেন যারা উক্ত ব্যান্ডটি ১৯৮২ এর ১৪ বছর আগেই গঠন করেছিল। ১৯৯৭ সালে অ্যাবটের যোগদান করার অল্পসময় পরে চুম্বাম্ব্বা বিতর্কিতভাবে আন্তর্জাতিক রেকর্ড লেবেল ইএমআইতে স্বাক্ষর করেন।

১৯৯৭ সালে ব্যান্ডটি তাদের গান টাবথাম্পিং মুক্তির পরে আন্তর্জাতিক স্টারডম অর্জন করে। যুক্তরাজ্যের একক তালিকায় গানটি ২য় স্থানে পৌছে, এ গানে অ্যাবট ট্রাম্পট বাজিয়েছিল এবং ব্রুস, ওয়াটস এবং নটারের সাথে কণ্ঠ দিয়েছিলেন। টিউব্থাম্পার ইএমআই এর অধীনে চুম্বাম্ব্বার প্রথম অ্যালবাম ছিল এবং তাদের প্রধানধারার সাফল্য এনে দিয়েছিল, এ্যামনেসিয়ার সাথে এটি ব্রিটিশ চার্টগুলিতে ১০ নম্বর স্থানে পৌঁছেছিল। 

তাদের মূলধারার সাফল্যের পর ২০০৪ সালে সালে নুটার, নোবাকন এবং ব্রুসের প্রস্থানের পর চুম্ব্বাম্বা লোক সঙ্গীতের দিকে বেশি মনোযোগ দেয়।  মোটামুটি সফল কিছু অ্যালবাম এর পর, তারা ২০১২ সালে বিচ্ছিন্ন হয়ে যায়। 

অ্যাবট এখন বিগ ব্যান্ড ইকো ৪২ এর সদস্য এবং ওয়েব ডিজাইনার হিসাবে কাজ করছে।

তথ্যসূত্র 

২১শ শতাব্দীর ইংরেজ সঙ্গীতশিল্পী
জীবিত ব্যক্তি
১৯৬২-এ জন্ম
অপর্যালোচিত অনুবাদসহ পাতা
সুন্দুস আব্বাস

সুন্দুস আব্বাস (আরবি:سندس عباس) হলেন একজন ইরাকি নারী অধিকার কর্মী। ২০০৭ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর।

জীবনী
সুন্দুস আব্বাস ইরাকের বাগদাদের উইমেন্স লিডারশিপ ইন্সটিউটে এক্সিকিউটিভ ডিরেক্টর হিসেবে কর্মরত আছেন। তিনি মধ্যপ্রাচ্যের দেশটিতে নারী অধিকার নিয়ে কাজ করে চলেছেন তিনি দেশটির রাজনৈতিক দলগুলোতে নারীদের অংশগ্রহণ বাড়ানোর জন্য কাজ করছেন। এছাড়াও, ইরাকি নারীদের সংবিধান খসড়াকরণ, সংশোধনী, জাতীয় ঐকমত্য প্রতিষ্ঠাকরণ ও সেদেশের জাতিতে জাতিতে বিবাদ মেটানোর কর্মকাণ্ডে সম্পৃক্ত করতে অবদান রেখেছেন। তিনি ইরাকের প্রধান সংবাদপত্রগুলোতে নারী অধিকার নিয়ে লিখে থাকেন। তিনি সেদেশের নারী অধিকার নিয়ে, নারী নির্যাতন নিয়ে প্রেস কনফারেন্স করা ছাড়াও ইরাকি নারীদের সিদ্ধান্ত গ্রহণ ক্ষমতা অর্জনে প্রশিক্ষণ দিয়ে থাকেন। সুন্দুস আব্বাস মধ্যপ্রাচ্যের বিভিন্ন দেশে নারী অধিকার সম্পর্কিত বহু সেমিনার ও কনফারেন্সে অংশগ্রহণ করেছেন।

পুরস্কার
২০০৭ সালে তার কর্মকাণ্ডের স্বীকৃতি হিসেবে তিনি আন্তর্জাতিক সাহসী নারী পুরস্কারে ভূষিত হন।I

তথ্যসূত্র

জীবিত ব্যক্তি
আন্তর্জাতিক সাহসী নারী পুরস্কার প্রাপক
সাহসিকতা পুরস্কার
ইরাকি নারী
ইরাকি নারী অধিকার কর্মী
পারুল চৌহান

পারুল চৌহান থাক্কার হলেন একজন ভারতীয় টিভি অভিনেত্রী ও মডেল যিনি বিদায় ধারাবাহিকে রাগিণী চরিত্রে অভিনয় করেছেন। তিনি নাচ বিষয়ক আপাতবাস্তব টেলিভিশন অনুষ্ঠান ঝলক দিখলা জা তেও অংশ নিয়েছেন। ২০০৯ সালে তিনি ইন্ডিয়ান টেলিভিশন একাডেমি অ্যাওয়ার্ডে সেরা অভিনেত্রী বিভাগে মনোনীত হয়েছিলেন। তিনি বর্তমানে ইয়ে রিশতা কেয়া কেহলাতা হ্যায় শিরোনামের একটি টিভি ধারাবাহিকে অভিনয় করছেন।

কর্মজীবন
২০০৭ সালে বিদায় টিভি ধারাবাহিকে রাগিণী চরিত্রে অভিনয়ের মাধ্যমে তিনি মিডিয়া জগতে পা রাখেন। ২০০৯ সালে তিনি ঝলক দিখলা জা (সিজন ৩) এ অংশ নিয়েছিলেন।

২০১০ সালে তিনি রিশতোঁ সে বড়ি প্রথা টিভি ধারাবাহিকে অভিনয় করেন। তিনি পুনর্বিবাহ - এক নয়ি উমিদ, মেরি আশিকি তুম সে হি এর মত টিভি ধারাবাহিকে অভিনয় করেছেন। বর্তমানে তিনি ইয়ে রিশতা কেয়া কেহলাতা হ্যায় টিভি ধারাবাহিকে স্বর্ণা চরিত্রে অভিনয় করছেন।

টেলিভিশন

পুরস্কার

ব্যক্তিগত জীবন
২০১৮ সালের ১২ ডিসেম্বরে তিনি চিরাগ থাক্কারের সাথে বিবাহবন্ধনে আবদ্ধ হন।

তথ্যসূত্র

জীবিত ব্যক্তি
ভারতীয় টেলিভিশন অভিনেত্রী
হিন্দি টেলিভিশন অভিনেত্রী
২১শ শতাব্দীর ভারতীয় অভিনেত্রী
ভারতীয় ধারাবাহিক নাটকের অভিনেত্রী
নাজনীন ফারুক

নাজনীন ফারুক (জন্মঃ ১ আগস্ট, ১৯৫৪) একজন ভারতীয় সমাজকর্মী, রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। ২০১০ সাল থেকে তিনি রাজ্যসভায় আসামের রাজ্যসভা সদস্য হিসেবে দায়িত্ব পালন করছেন।

প্রারম্ভিক জীবন ও শিক্ষা 
ফারুক ১৯৫৪ সালের ১ আগস্টে ভারতের আসাম রাজ্যের নগাঁও জেলায় জন্মগ্রহণ করেন। তিনি মেঘালয় রাজ্যের শিলং-এ নর্দান ইস্টার্ন হিল বিশ্ববিদ্যালয় অধিভুক্ত লেডি কেন কলেজ থেকে স্নাতক সম্পন্ন করেন। তিনি ১৯৭৩ সালের ১০ জানুয়ারিতে আব্দুল রহমান ফারুকের সাথে বাগদান সম্পন্ন করেন।

রাজনৈতিক জীবন 
ফারুক ১৯৯৪ থেকে ১৯৯৬ সাল পর্যন্ত আসামের রাজ্য বয়ন উৎপাদন লিমিটেডের চেয়ারপার্সনের দায়িত্ব পালন করেন। তিনি ২০১০ সালের এপ্রিলে রাজ্যসভার সদস্য নির্বাচিত হন। তিনি 'রাসায়নিক সার কমিটি', সংখ্যালঘু মন্ত্রণালয়ের উপদেষ্টা কমিটি', 'নারী ক্ষমতায়ন কমিটি',  'লোকসভা সদস্যদের স্থানীয় এলাকা উন্নয়ন প্রকল্প কমিটি' এবং 'কোর্ট অব দ্য আসাম লেজিস্লেটিভ কমিটি'র সদস্য হিসেবে দায়িত্ব পালন করেন।

সম্মাননা 

 ২০০৯ - ভারত জ্যোতি পুরস্কার

তথ্যসূত্র

জীবিত ব্যক্তি
১৯৫৪-এ জন্ম
২১শ শতাব্দীর ভারতীয় রাজনীতিবিদ
রাজ্যসভার সদস্য
আসামের রাজ্যসভা সদস্য
নগাঁও জেলার ব্যক্তি
আসামের ভারতীয় জাতীয় কংগ্রেসের রাজনীতিবিদ
২১শ শতাব্দীর ভারতীয় নারী রাজনীতিবিদ
রাজ্যসভার নারী সদস্য
আসামের রাজনীতিতে নারী
সাবিনা ইয়াসমিন (রাজনীতিবিদ)

সাবিনা ইয়াসমিন হলেন একজন ভারতীয় রাজনীতিবিদ, যিনি পশ্চিমবাংলা রাজ্য সরকারের শ্রমমন্ত্রী হিসেবে দায়িত্ব পালন করেছেন। তিনি মোথাবাড়ি বিধানসভা কেন্দ্রের বিধায়ক হিসেবে পশ্চিমবঙ্গ বিধানসভায় দায়িত্ব পালন করছেন।

জীবনী
সাবিয়া ইয়াসমিন ১৯৭৬ সালে জন্মগ্রহণ করেন। ২০০০ সালের নভেম্বরে গৌড় মহাবিদ্যালয় থেকে স্নাতক হবার পর তিনি ২০০২ সালে উত্তরবঙ্গ বিশ্ববিদ্যালয় থেকে স্নাতকোত্তর ডিগ্রি লাভ করেন।

তিনি বিধায়ক হিসেবে নির্বাচিত হবার পূর্বে মালদা জেলা পরিষদের সভাধিপতি ছিলেন।

২০১১ সালে পশ্চিমবঙ্গ বিধানসভা নির্বাচনে ভারতীয় জাতীয় কংগ্রেসের মনোনয়নে তিনি মোথাবাড়ি থেকে পশ্চিমবঙ্গ বিধানসভায় বিধায়ক হিসেবে নির্বাচিত হন। তিনি সহ সাতজন মুসলিম নারী সে বার পশ্চিমবঙ্গ বিধানসভায় বিধায়ক হিসেবে নির্বাচিত হয়েছিলেন। ২০১১ সালের মে মাসে তিনি পশ্চিমবঙ্গ রাজ্য সরকারে শ্রমমন্ত্রী হিসেবে দায়িত্ব গ্রহণ করেন। তিনি ছিলেন মমতা বন্দোপাধ্যায়ের রাজ্য সরকারের প্রথম মুসলিম নারী মন্ত্রী।
 
২০১৬ সালে পশ্চিমবঙ্গ বিধানসভা নির্বাচনে তিনি ভারতীয় জাতীয় কংগ্রেসের টিকিটে তিনি পুনরায় মোথাবাড়ি বিধানসভা কেন্দ্র থেকে বিধায়ক নির্বাচিত হন। ২০১৮ সালে তিনি দল পরিবর্তন করে সর্বভারতীয় তৃণমূল কংগ্রেসে যোগ দেন।

বহিঃসংযোগ

তথ্যসূত্র

জীবিত ব্যক্তি
১৯৭৬-এ জন্ম
মালদহ জেলার ব্যক্তি
পশ্চিমবঙ্গ বিধানসভার নারী সদস্য
পশ্চিমবঙ্গের তৃণমূল কংগ্রেসের রাজনীতিবিদ
বাঙালি মুসলিম
বাঙালি রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের ভারতীয় জাতীয় কংগ্রেসের রাজনীতিবিদ
১৯৭৮-এ জন্ম
২১শ শতাব্দীর ভারতীয় মুসলিম
২১শ শতাব্দীর ভারতীয় নারী রাজনীতিবিদ
২০শ শতাব্দীর বাঙালি
২১শ শতাব্দীর বাঙালি
উত্তরবঙ্গ বিশ্ববিদ্যালয়ের প্রাক্তন শিক্ষার্থী
পশ্চিমবঙ্গ বিধানসভার সদস্য ২০২১-২০২৬
সিংতম চা বাগান

সিংতম চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷

ভূগোল
সিংতম চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷  শহরটি পুলবাজার থানার অন্তর্গত৷

জনতত্ত্ব
২০১১ খ্রিষ্টাব্দের ভারতের জনগণনা অনুসারে সিংতম চা বাগান জনগণনা নগরের জনসংখ্যা ৫৭৯২ জন, যার মধ্যে ২৮৫০ জন পুরুষ ও ২৯৪২ জন নারী৷ প্রতি হাজার পুরুষে ১০৩২ জন নারী৷ ৬ বছর অনুর্দ্ধ ৪১৬ জন শিশু, যা সমগ্র জনসংখ্যার ৭.১৮ %৷ ৬ বছরোর্দ্ধ জনসংখ্যার ৮৬.৪৮% অর্থাৎ ৪৬৪৯ জন সাক্ষর৷

ভাষা ও ধর্ম

ভাষা

ধর্ম

জনগণনা নগরটিতে ৩২৪২ জন হিন্দু, ২৭ জন মুসলিম, ৮০৫ জন খ্রিস্টান, ১ জন শিখ, ১৭১১ জন বৌদ্ধ ও ৪ জন জৈন বাস করেন৷

পরিবহন
শহরটি দার্জিলিং-জোড়থাং সড়ক ও বিজনবাড়ী-দার্জিলিং সড়কের নিকট অবস্থিত৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷

তথ্যসূত্র 

দার্জিলিং জেলার শহর ও নগর
রংমুক সিডার চা বাগান

রংমুক সিডার চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷

ভূগোল
রংমুক সিডার চা বাগান জনগণনা নগরটি দার্জিলিং জেলার জোড়বাংলো-সুকিয়াপোখরি ব্লকের অন্তর্ভুক্ত৷ এটি বালাসন নদীর তীরে অবস্থিত৷ শহরটি জোড়বাংলো থানার অন্তর্গত৷

জনতত্ত্ব
২০১১ খ্রিষ্টাব্দের ভারতের জনগণনা অনুসারে রংমুক সিডার চা বাগান জনগণনা নগরের জনসংখ্যা ৫১৫০ জন, যার মধ্যে ২৫২৮ জন পুরুষ ও ২৬২২ জন নারী৷ প্রতি হাজার পুরুষে ১০৩৭ জন নারী৷ ৬ বছর অনুর্দ্ধ ৪২৩ জন শিশু, যা সমগ্র জনসংখ্যার ৮.২১ %৷ ৬ বছরোর্দ্ধ জনসংখ্যার ৭৩.০৯% অর্থাৎ ৩৪৫৫ জন সাক্ষর৷

ভাষা ও ধর্ম

ভাষা

ধর্ম

জনগণনা নগরটিতে ৩৯৫৮ জন হিন্দু, ৩ জন মুসলিম, ১৫৭ জন খ্রিস্টান, ০ জন শিখ, ৭৩৭ জন বৌদ্ধ ও ১ জন জৈন বাস করেন৷

পরিবহন
শহরটি ১০ নং জাতীয় সড়কটির নিকটস্থ৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহর সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো সোনাদা রেলওয়ে স্টেশন৷

তথ্যসূত্র 

দার্জিলিং জেলার শহর ও নগর
মঙ্গরজং চা বাগান

মঙ্গরজং চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷

ভূগোল

মঙ্গরজং চা বাগান জনগণনা নগরটি দার্জিলিং জেলার জোড়বাংলো-সুকিয়াপোখরি ব্লকের অন্তর্ভুক্ত৷ এটি রংবং নদীর তীরে অবস্থিত৷ শহরটি সুকিয়াপোখরি থানার অন্তর্গত৷

জনতত্ত্ব
২০১১ খ্রিষ্টাব্দের ভারতের জনগণনা অনুসারে মঙ্গরজং চা বাগান জনগণনা নগরের জনসংখ্যা ৫৬৪৪ জন, যার মধ্যে ২৭৫৮ জন পুরুষ ও ২৮৮৬ জন নারী৷ প্রতি হাজার পুরুষে ১০৪৬ জন নারী৷ ৬ বছর অনুর্দ্ধ ৪৯০ জন শিশু, যা সমগ্র জনসংখ্যার ৮.৬৮ %৷ ৬ বছরোর্দ্ধ জনসংখ্যার ৭৯.৩৬% অর্থাৎ ৪০৯০ জন সাক্ষর৷

ভাষা ও ধর্ম

ভাষা

ধর্ম

জনগণনা নগরটিতে ৪২০৭ জন হিন্দু, ১০ জন মুসলিম, ৫৬ জন খ্রিস্টান, ০ জন শিখ, ১৩৫৯ জন বৌদ্ধ ও ০ জন জৈন বাস করেন৷

পরিবহন
বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত হলেও পাহাড়ি অঞ্চল হওয়াতে পরিবহন ব্যবস্থা ততটা উন্নত নয়, গ্রামীণ পাহাড়ি সড়কের উপস্থিতি থাকলেও তা নির্ভরযোগ্য নয়৷ নিকটবর্তী রেলস্টেশনটি হলো কার্শিয়াং রেলওয়ে স্টেশন, যা ২৮ কিলোমিটার পূর্বে অবস্থিত৷

তথ্যসূত্র 

দার্জিলিং জেলার শহর ও নগর
দুর্গাচক রেলওয়ে স্টেশন

দুর্গাচক রেলওয়ে স্টেশন হল  পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি দুর্গাচক এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১২৫ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৫৮ কি.মি. দূরে স্টেশনটি অবস্থিত।

ইতিহাস
দুর্গাচক রেলওয়ে স্টেশনটি পশ্চিমবঙ্গের দুর্গাচক এ অবস্থিত। স্টেশন কোড হল (ডিজেডকে)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি দুর্গাচক টাউন, বাসুলিয়া সুতাহাটা এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, পাঁশকুড়া-হলদিয়া লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।

তথ্যসূত্র

বহিঃসংযোগ

পূর্ব মেদিনীপুর জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
ও’নিল সিলিন্ডার

ও’নিল সিলিন্ডার বা ও’নিল উপনিবেশ (ইংরেজি: O'Neill cylinder বা O'Neill colony) হল মার্কিন পদার্থবিদ গেরার্ড কে. ও’নিল কর্তৃক প্রস্তাবিত এক মহাকাশ বসতির নকশা। ১৯৭৬ সালে প্রকাশিত দ্য হাই ফ্রন্টিয়ার: হিউম্যান কলোনিজ ইন স্পেস গ্রন্থে তিনি এই নকশাটি প্রস্তাব করেন। ও’নিল চাঁদ থেকে এবং পরে গ্রহাণু থেকে উপাদান আহরণ করে ২১শ শতাব্দীতে মহাকাশে উপনিবেশ স্থাপনের প্রস্তাব রেখেছিলেন।

একটি ও’নিল সিলিন্ডারের প্রস্তাবিত মডেল পরস্পরের বিপরীতক্রমে আবর্তনশীল দু-টি সিলিন্ডার নিয়ে গঠিত। গাইরোস্কোপিক প্রভাব কাটানোর জন্য সিলিন্ডারগুলিকে পরস্পরের বিপরীতে আবর্তন জরুরি। অন্যথায় এগুলি সূর্যের দিকে লক্ষ্য স্থির রাখতে সমস্যায় পড়বে। প্রতিটি সিলিন্ডারের ব্যাস হবে  এবং দৈর্ঘ্য হবে । দু-টি সিলিন্ডার একটি বেয়ারিং ব্যবস্থার সাহায্যে একটি রড দ্বারা যুক্ত থাকবে। এ দু-টি এমনভাবে আবর্তিত যাবে যাতে এগুলির আভ্যন্তরীণ পৃষ্ঠে কেন্দ্রাতিগ বলের সাহায্যে কৃত্রিম অভিকর্ষ সৃষ্টি হতে পারে।

প্রেক্ষাপট 

প্রিন্সটন বিশ্ববিদ্যালয়ে স্নাতকস্তরের পদার্থবিদ্যা পড়ানোর সময় ও’নিল তার ছাত্রছাত্রীদের বহিরাকাশে এমন একটি বিরাট আকারের নির্মানের নকশা করার কাজ দেন যেখানে মানুষের বসবার সম্ভবপর হবে। মানব বসতির উপযোগী বেশ কয়েকটি নির্মাণের নকশা পাওয়া যায়। এই সমবায় ফলাফল সিলিন্ডারের ধারণাটির অনুপ্রেরণা জোগায়। ১৯৭৪ সালের সেপ্টেম্বর মাসে ও’নিল সেই ধারণাটির কথা প্রথম ফিজিক্স টুডে পত্রিকায় নিবন্ধ আকারে প্রকাশ করেন।

ও’নিলের প্রকল্পটির কোনও পূর্বসূরি নেই, এমন নয়। ১৯৫৪ সালে জার্মান বিজ্ঞানী হেরমান ওবারথ তার মেনসচেন ইম ওয়েলট্রাউম – নিয়েউ প্রোজেক্টে ফার রাকেটেন – আন্ড রাউম্ফারট (মহাকাশে মানুষ – রকেট ও মহাকাশ ভ্রমণের নতুন প্রকল্পসমূহ) গ্রন্থে মহাকাশ ভ্রমণের জন্য দৈত্যাকার বাসযোগ্য সিলিন্ডারের বিবরণ দিয়েছিলেন।

আইল্যান্ড 
ও’নিল তিনটি সহায়ক মডেলের বর্ণনা দেন। তিনি এগুলির নাম দেন "আইল্যান্ড" বা দ্বীপ:

 আইল্যান্ড ওয়ান হল একটি আবর্তনশীল গোলক। এটির পরিধি  ( ব্যাস)। মানুষ সেখানে বাস করবে বিষুবীয় অঞ্চলে (বার্নাল গোলক দেখুন)। পরবর্তীকালে স্ট্যানফোর্ড বিশ্ববিদ্যালয়ে একটি নাসা/অ্যামেস পর্যালোচনার মাধ্যমে আইল্যান্ড ওয়ানের একটি বিকল্প সংস্করণের প্রস্তাব দেওয়া হয়। স্ট্যানফোর্ট টরাস নামে পরিচিত এই মডেলটি  ব্যাসের এবং অর্ধবৃত্তাকার আকৃতির।

 আইল্যান্ড টু-ও গোলকাকার এবং এটির ব্যাস ।

তথ্যসূত্র

আরও পড়ুন

বহিঃসংযোগ 

 YouTube video about Island Three from NASA Ames (5 min)
 YouTube video: A Construction Scenario for O'Neill Cylinder Space Settlement Habitats, Third Tennessee Valley Interstellar Workshop, Nov 10-11, 2014, Oak Ridge, TN, Dr. Gordon Woodcock (30 min)
 A video about making spaceflight affordable enough to build Space Colonies (10 min)

মহানির্মাণ
প্রস্তাবিত মহাকাশ স্টেশন
মহাকাশ কৃষি
সুকিয়াপোখরি

শুকিয়াপোখরি() ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷

ভূগোল
সুকিয়াপোখরি জনগণনা নগরটি দার্জিলিং জেলার জোড়বাংলো-সুকিয়াপোখরি ব্লকের অন্তর্ভুক্ত৷ শহরটি সুকিয়াপোখরি থানার অন্তর্গত৷

জনতত্ত্ব
২০১১ খ্রিষ্টাব্দের ভারতের জনগণনা অনুসারে সুকিয়াপোখরি জনগণনা নগরের জনসংখ্যা ৪৪৫০ জন, যার মধ্যে ২১৮৪ জন পুরুষ ও ২২৬৬ জন নারী৷ প্রতি হাজার পুরুষে ১০৩৮ জন নারী৷ ৬ বছর অনুর্দ্ধ ৩৬৩ জন শিশু, যা সমগ্র জনসংখ্যার ৮.১৪ %৷ ৬ বছরোর্দ্ধ জনসংখ্যার ৮৯.৩১% অর্থাৎ ৩৬৫০ জন সাক্ষর৷

ভাষা ও ধর্ম

ভাষা

ধর্ম

জনগণনা নগরটিতে ২৬১৫ জন হিন্দু, ১২৭ জন মুসলিম, ২৩৩ জন খ্রিস্টান, ০ জন শিখ, ১৪৬৪ জন বৌদ্ধ ও ৩ জন জৈন বাস করেন৷

পরিবহন
শহরটি ঋষি রোডের ওপর অবস্থিত৷ এছাড়া ১২ নং রাজ্য সড়কটিও নিকটস্থ৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ নিকটবর্তী রেলস্টেশনটি হলো ঘুম রেলওয়ে স্টেশন, যা ১১কিমি দূরে মিরিকের দিকে অবস্থিত৷

পর্যটন
সুকিয়াপোখরির নিকট গুরাসেই ফরেস্ট রিসর্ট হলো হালে পূর্ব হিমালয়ের সৌন্দর্যস্তম্ভের অন্যতম আকর্ষণ৷ সকাল ও সন্ধ্যাতে স্বর্ণজ্যোতিপূর্ণ সমগ্র কাঞ্চনজঙ্ঘা পর্বতশ্রেণী এই যাত্রীনিবাস থেকে সুদৃৃশ্য৷ হেমলক ও ম্যাগ্নোলিয়া বনে আবৃত, রোডোডেনড্রন গাছের সৌন্দর্য ও বরফাবৃত মেঘে ঢাকা অন্যান্য সুউচ্চ শৃঙ্গের দর্শন এই স্থানটিতে বহু পর্যটক সমাগম ঘটায়৷

এখান থেকে ঘুম, মানেভঞ্জন, সন্দাকফু, ফালুট, সিঙ্গলীলা পর্বতশ্রেণীতে ভ্রমণ ও পর্বতারোহনের সুবন্দোবস্ত আছে৷ হিমালয় গোসাপ দর্শনের জন্য সুকিয়াপোখরি বিখ্যাত৷ এছাড়া এই জায়গা থেকে একসঙ্গে মাউন্ট এভারেস্ট, মাকালু, লোৎসে, কুম্ভকর্ণ, কাঞ্চনজঙ্ঘা, যমলহরী শৃঙ্গগুলি দৃশ্যমান৷

তথ্যসূত্র 

দার্জিলিং জেলার শহর ও নগর
দুর্গাচক টাউন রেলওয়ে স্টেশন

দুর্গাচক টাউন রেলওয়ে স্টেশন হল  পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি দুর্গাচক টাউন এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১২৮ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৬১ কি.মি. দূরে স্টেশনটি অবস্থিত।

ইতিহাস
দুর্গাচক টাউন রেলওয়ে স্টেশনটি পশ্চিমবঙ্গের দুর্গাচক এ অবস্থিত। স্টেশন কোড হল (ডিজেডকেটি)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি শিল্পপ্রবেশ, দুর্গাচক এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, পাঁশকুড়া-হলদিয়া লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।

তথ্যসূত্র

বহিঃসংযোগ

পূর্ব মেদিনীপুর জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
সুস্মিতা দেব

সুস্মিতা দেব (জন্মঃ ২৫ সেপ্টেম্বর ১৯৭২) একজন রাজনীতিবিদ এবং ভারতীয় জাতীয় কংগ্রেসের সদস্য।.  তিনি আসামের শিলচরের সংসদীয় এলাকায় ১৬ তম লোকসভার সদস্য ছিলেন। তিনি বর্তমানে সর্বভারতীয় জাতীয় মহিলা কংগ্রেসের প্রেসিডেন্ট।

প্রারম্ভিক জীবন 
সুস্মিতার বাবা সন্তোষ মহান দেব একজন সাবেক কংগ্রেস নেতা এবং মা বৃথিকা দেব আসাম বিধানসভার একজন আইনপ্রনেতা। তার বাবা সংসদ সদস্য এবং কেন্দ্রীয় মন্ত্রী ছিলেন। সুস্মিতা দেব মিরান্দা হাউজ থেকে বি.এ (স্নাতক), দিল্লী বিশ্ববিদ্যালয় থেকে এলএলবি এবং লন্ডনের কিংস কলেজ থেকে এলএলএম সম্পন্ন করেন।

তথ্যসূত্র

জীবিত ব্যক্তি
১৯৭২-এ জন্ম
বাঙালি রাজনীতিবিদ
ষোড়শ লোকসভার সদস্য
ভারতীয় জাতীয় কংগ্রেসের রাজনীতিবিদ
দিল্লি বিশ্ববিদ্যালয়ের প্রাক্তন শিক্ষার্থী
কিংস কলেজ লন্ডনের প্রাক্তন শিক্ষার্থী
বাঙালি হিন্দু
শিলচরের ব্যক্তি
আসামের ভারতীয় জাতীয় কংগ্রেসের রাজনীতিবিদ
২১শ শতাব্দীর ভারতীয় নারী রাজনীতিবিদ
লোকসভার নারী সদস্য
আসামের তৃণমূল কংগ্রেসের রাজনীতিবিদ
রাজ্যসভার নারী সদস্য
আসামের রাজনীতিতে নারী
আসাম বিধানসভার সদস্য ২০১১-২০১৬
আসাম বিধানসভার নারী সদস্য
উমা সরেন

উমা সরেন (সাঁওতালি:ᱩᱢᱟ ᱥᱚᱨᱮᱱ) হলেন একজন ভারতীয় রাজনীতিবিদ, যিনি ঝাড়গ্রাম থেকে ২০১৪ সালের লোকসভা নির্বাচনে লোকসভা সদস্য নির্বাচিত হয়েছিলেন। তিনি ভারতের প্রথম সাঁওতালি নারী লোকসভা সদস্য।

প্রারম্ভিক জীবন 
উমা সরেন ১৯৮৪ সালের ৯ মে জন্মগ্রহণ করেন। ২০১২ সালে নীল রতন সরকার মেডিকেল কলেজ ও হাসপাতাল থেকে এমবিবিএস ডিগ্রি লাভ করেন তিনি। তিনি সাঁওতালি জাতিসত্তার অন্তর্গত।

রাজনৈতিক জীবন 
২০১২ সালে উমা সরেন জঙ্গলমহল ভূমিপুত্র ও কন্যা মেডিকেল অ্যাসোসিয়েশনে যোগ দেন। সংগঠনটি পশ্চিমবঙ্গ-ঝাড়খণ্ড সীমান্তের দুর্গম অঞ্চলে বসবাসকারী পিছিয়ে পড়া জাতিসত্তার মানুষদের মাঝে চিকিৎসা সাহায্য প্রদান করত।

২০১৪ সালে ৫ মে সর্বভারতীয় তৃণমূল কংগ্রেস ঘোষণা দেয় যে, উমা সরেন ঝাড়্গ্রাম থেকে ২০১৪ সালের লোকসভা নির্বাচনে ঝাড়গ্রাম থেকে প্রতিদ্বন্দ্বিতা করবেন। তিনি সিপিআইএমের পুলিন বিহারী বাস্কের বিরুদ্ধে প্রতিদ্বন্দ্বিতা করেন। নির্বাচনে তিনি ৩,৫০,৭৫৬ ভোটের ব্যবধানে পুলিন বিহারী বাস্কেকে পরাজিত করেন, ব্যবধানটি ছিল সেবারের লোকসভা নির্বাচনে পশ্চিমবঙ্গ রাজ্যে সর্বোচ্চ। তিনি ভারতীয় লোকসভায় প্রথম সাঁওতালি নারী হিসেবে নির্বাচিত হন।

২০১৮ সালে তিনি ভারতীয় পার্লামেন্টারি দলের সদস্য হিসেবে ইন্টার-পার্লামেন্টারি ইউনিয়নের ১৩৮ তম সম্মেলনে অংশ নিতে সুইজারল্যান্ডের জেনেভা গমন করেন। সাত সদস্যের ভারতীয় প্রতিনিধি দলের মাঝে তিনিই ছিলেন একমাত্র নারী। ২০১৮ সালের মে মাসের ২৮ তারিখে উমা সরেন প্রথম ব্যক্তি হিসেবে ইন্টার পার্লামেন্টারি ইউনিয়নে সাঁওতালি ভাষায় বক্তৃতা প্রদান করেন।

২০১৯ সালের লোকসভা নির্বাচনে তাকে মনোনয়ন না দেওয়ার সিদ্ধান্ত গ্রহণ করে সর্বভারতীয় তৃণমূল কংগ্রেস। তার পরিবর্তে ঝাড়গ্রাম থেকে বীরবহ সরেনকে মনোনয়ন প্রদান করে সর্বভারতীয় তৃণমূল কংগ্রেস।

তথ্যসূত্র 

জীবিত ব্যক্তি
১৯৮৪-এ জন্ম
ষোড়শ লোকসভার সদস্য
পশ্চিমবঙ্গের লোকসভা সদস্য
পশ্চিমবঙ্গের রাজনীতিতে নারী
পশ্চিম মেদিনীপুর জেলার ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
২১শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় চিকিৎসক
২১শ শতাব্দীর ভারতীয় নারী চিকিৎসক
লোকসভার নারী সদস্য
লাভ ম্যারেজ (১৯৫৯-এর চলচ্চিত্র)

লাভ ম্যারেজ () ১৯৫৯ সালে মুক্তিপ্রাপ্ত একটি হিন্দি চলচ্চিত্র। সুবোধ মুখোপাধ্যায় দ্বারা রচিত ও পরিচালিত এই চলচ্চিত্রে দেব আনন্দ এবং মালা সিনহা মুখ্য ভূমিকায় অভিনয় করেছিলেন।

কাহিনী

সুনিল কুমার (দেব আনন্দ) ঝাঁসি শহরের একটি তারকা ক্রিকেট খেলোয়াড় এবং তার ভাইয়ের পরিবারের সাথে বসবাস করেন। সুনিলের বোন উমা ও তার ছোট ছেলেটি তার জন্য গভীর স্নেহ প্রকাশ করে এবং সুনিল তাদের সুখী পরিবারের কারণ বলে মনে করে। শীঘ্রই, সুনিল চাকরির ইন্টারভিউতে যোগ দেওয়ার জন্য বোম্বে যান এবং সেখানে থাকার জন্য তিনি একটি রুম ভাড়া দেন। বাড়িওয়ালার মেয়ে গীতা (মালা সিনহা) প্রাথমিকভাবে সুনিলকে অপছন্দ করে, কিন্তু তাকে ক্রিকেট খেলতে দেখে সে তার সাথে প্রেমে পড়ে। শীঘ্রই তারা বিয়ে করে সুন্নি পরিবারের সাথে বসবাস করতে ঝাঁসি ফিরে যায়। কিন্তু সুনিলের আচরণ ভয়ানক হয়ে ওঠে এবং সবাই তাকে ঘৃণা করতে শুরু করে তবে তাদের সুসংগত জীবন সমস্যার মধ্য দিয়ে যায়। সুনিল ও গীতার মধ্যে কার ঘর্ষণ ঘটাচ্ছে? সুনিল কেন অপছন্দ করে সবাই? সুনিল বিশ্বের গোপন রহস্য কী?

গানের তালিকা

তথ্যসূত্র

বহিঃসংযোগ

১৯৫৯-এর চলচ্চিত্র
১৯৫০-এর দশকের হিন্দি ভাষার চলচ্চিত্র
ভারতীয় প্রণয়ধর্মী চলচ্চিত্র
ভারতীয় প্রণয়ধর্মী নাট্য চলচ্চিত্র
শঙ্কর-জয়কিশন সুরারোপিত চলচ্চিত্র
ভারতে ক্রিকেট সম্পর্কে চলচ্চিত্র
লাভ ম্যারেজ (১৯৮৪-এর চলচ্চিত্র)

লাভ ম্যারেজ হচ্ছে ১৯৮৪ সালে মুক্তি প্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন মেহুল কুমার, প্রযোজক ছিলেন কেদার কাশ্মীরী, জগদীশ সি শর্মা এবং ইব্রাহীম সুরতি। চলচ্চিত্রটিতে মুখ্য চরিত্রে অভিনয় করেন অনিল কাপুর, মীনাক্ষী শেষাদ্রী এবং উৎপল দত্ত। চলচ্চিত্রটির সঙ্গীত অনু মালিক দ্বারা পরিচালিত হয়েছিলো।

গানের তালিকা
ও নীলি ছাত্রী ওয়ালে - শাব্বির কুমার, অনুরাধা পাড়োয়াল
আপনা জীভান রেল কি - অনুরাধা পাড়োয়াল, শাব্বির কুমার
বিছভি ছাদি কে - অল্কা ইয়াগনিক, অমিত কুমার
মুরগী ওয়ালা আপনি - কিশোর কুমার
তুঝছা হাসি দেখা নেহি - বিজয় বেনেডিক্ট

তথ্যসূত্র

বহিঃসংযোগ

হিন্দি ভাষার চলচ্চিত্র
১৯৮৪-এর চলচ্চিত্র
আনু মালিক সুরারোপিত চলচ্চিত্র
১৯৮০-এর দশকের হিন্দি ভাষার চলচ্চিত্র
ভারতীয় নাট্য চলচ্চিত্র
হিন্দি ভাষার নাট্য চলচ্চিত্র